
100 de spuse care vand! ;)

Toti vanzatorii (incepatori) asta vor: niste spuse care sa genereze vanzare, brusc. Ce sa le spunem sa-i pacalim. Sa-i facem sa cumpere. Sa-i subjugam mental. Abracadabra.
Sigur, vanzarea nu e abracadabra. Iar atunci cand e, e sigur calea cea mai sigura (si mai gresita) catre esec. Pentru ca ai tendinta sa repeti abracadabra cu toti, si, normal, nu-ti iese.

Nu sunt de acord sa faci vanzare fara sa ai o strategie, o pregatire, un proces de vanzare, un set de instrumente, si o minim pregatire mentala, generatoare de atitudine corecta. Dar sunt niste spuse care - mie - imi plac. Si le recomand. Doar ca trebuie folosite cu ponderatie, ca si condimentele in mancare. Prea mult, strica.

Deci, ce trebuie sa spun... ca sa vand?
Uite 100 de spuse. Normal, fiecare are aplicabilitatea ei: in functie de starea clientului, de nivelul la care esti in secventa de vanzare. Invata-le pe toate, pe rand: cel mai bine, invata 1-2 pe zi: le citesti, le pui in aplicare, le repeti, le rafinezi pana cand functioneaza perfect.
1. Intrebarea miraculoasa: 'Ce as putea face sa va ajut?'. Nu: ce trebuie sa fac sa obtin o comanda, ci: ce as putea face sa va ajut. Marea minune e ca desteleneste o discutie inghetata, sau readuce pe fagas una deraiata. Mai are si rezultatul obtinerii unei comenzi atunci cand te astepti mai putin, la sfarsitul unei discutii ce pare ratata. Mai poate avea efect de personalizare, intr-o discutie generala: 'Ce as putea face eu, personal, ca sa va ajut in aceasta situatie?' sau 'Ce ati spera sa obtineti de la mine, dupa o astfel de discutie?', 'Cum am putea ajusta propunerea noastra ca sa va fie mai potrivita Dvs.?'
2. Tire-bouchon-ul. (Scoaterea 'dopului clientului'): 'Spuneti-mi 2-3 vorbe despre Dvs..' sau 'Spune-mi cate ceva despre tine.' Minune: clientul incepe sa vorbeasca, si, ceea ce e important, sa vorbeasca despre el. Uneori e sub forma de intrebare: 'E OK daca va pun cateva intrebari despre Dvs.?' urmate de luarea de notite.

3. Transformarea problemei in durere: 'Cu ce va afecteaza asta pe Dvs., personal?'. Firmele au probleme, oamenii au dureri. Firmele nu-si simt durerea. Oamenii, insa, da.

4. Motivul discutiei: 'De ce avem aceasta discutie?' sau 'Ce ati vrea sa obtineti din aceasta discutie?' sau 'Daca asta ar fi discutia perfecta (intalnirea perfecta) cum s-ar sfarsi, ideal?' sau 'Ce rezultat urmariti sa obtineti din aceasta intalnire?'. Eu am o regula de aur: nu exista motiv de discutie, nu faci discutia. Simplu. Pierzi vremea.

5. Bagheta magica: 'Daca as avea o bagheta magica (daca acest pix ar fi o bagheta magica) cum ati descrie produsul ideal pe care l-ati cumpara?' 'Care ar fi criteriile de cumparare?' 'Ce va intereseaza la acest produs?' 'La ce va uitati atunci cand cumparati?' 'Daca ar fi sa-mi descrieti ce visati, cum ar suna acest vis?'.

6. Intrebarea umbrela: 'Spuneti-mi mai mult despre asta.' sau 'Spune mai mult.' sau 'Adica.'. Iti da adancimea unei probleme. E si primul raspuns care trebuie sa-l ai atunci cand ai de-a face cu o 'obiectie'.

7. Explicatia: 'Ca sa inteleg mai bine, de ce ar fi asta o problema pentru Dvs.?' De fapt, orice intrebare de tip 'De ce?' daca nu e pusa la inceputul discutiei, si daca urmeaza dupa o spusa (de-a clientului) care nu e neaparat clara, e utila. Nu se pune chiar asa, direct: 'De ce?' ci cu un pic de amortizare" 'Ca sa inteleg mai bine...', 'Ca sa fiu sigur ca va dau un raspuns exact...', 'Ca sa nu trecem asa, usor, peste asta...'.

8. Pivotul (o spusa, orice spusa, cu valoare de 'pentru ca'): 'Dati-mi voie sa intru in fata (la coada) pentru ca ma grabesc.' 'Oferta noastra e [cea mai buna] pentru ca [a fost scoasa pe gura mea].'.

9. Repetarea: '[repeti ultimele cuvinte, cuvant cu cuvant, ceea ce a spus clientul]'. Nu exista spusa mai generatoare de empatie si simpatie. Poti incerca si cu variante: 'Inteleg ca,...', 'Ati spus ca ....'.

10. Verificarea sau intrebarea de asigurare: 'Daca noi gasim o varianta de raspuns pentru asta, cumparati? sau 'Daca noi gasim o rezolvare pentru problema  (cererea, ingrijorarea, durerea) Dvs., mai e ceva ce va impiedica sa cumparati?' sau '[...] mai aveti vreo alta obiectie?'. Separa bobul de neghina, obiectiile adevarate, la care trebuie raspuns, de cele false, care trebuie, pur si simplu, evitate.

11. Verificarea simpla: 'Cum suna asta?', 'Ce ziceti?', 'Cum vi se pare?', 'Ce simtiti [fata de ce v-am propus acum]?', 'Unde suntem (acum)?, 'In ce stadiu  ne aflam?'. Transforma o spusa intr-o propunere, si verifica stare de spirit si dorinta de colaborare a clientului. 'Suna corect?', 'Va place ce ati auzit pana acum?'. In variante mai dure, ca sa castigati atentie e: 'Sunteti cu mine?', 'Ma ascultati?'.

12. Spusa softener („inmuietoare :)”): 'Nu stiu daca [...]'. La inceputul unei conversatii: 'Nu stiu daca va pot ajuta, dar incercam sa aflam ce va doare.' La telefon pe cold call: 'Nu stiu daca sunteti dispus sa avem o discutie despre acest subiect....'. In pregatirea unei discutii: 'Nu stiu daca exista o potrivire intre valorile firmei noastre si cele cele Dvs..' 'Nu stiu daca intr-adevar va intereseaza subiectul...'. Ce e frumos e ca cere un 'dar' dupa el: si ce vine dupa 'dar' aia conteaza, si e ascultat. Deci aveti o sansa sa puneti punctul pe i, accentul pe partea de spusa care va avantajeaza. Mai e si varianta: 'Nu sunt sigur.'. 'Nu sunt sigur daca astazi vreti sa discutati subiectul X sau subiectul Y. Care v-ar interesa mai tare?'. O alta varianta e cea de repetare si empatie: 'Va inteleg perfect.'. Sau ca si constatare: 'Din ce spuneti Dvs. se pare ca nu toate lucrurile sunt sub control aici.'.

13. Indemnul: 'Haideti.'. 'Hai sa vedem.'. 'Hai sa incercam.', 'Haideti sa facem [asta].', 'Haideti sa vorbim despre ce va intereseaza, sau ce va doare. Haideti sa vorbim despre problemele Dvs. si sa vedem cum si daca va putem ajuta.' In combinatie cu softener-ul: 'Nu stiu daca pot ajuta, dar hai sa discutam sa vedem ce iese.'

14. Cererea de timp/ de punere de intrebari: 'Pot sa va pun o intrebare?' sau 'Dati-mi voie sa va pun cateva intrebari.', 'Haideti sa vorbim de ce, intr-adevar, va doare.'. Cea mai buna propozitie de deschidere. Daca zice 'Nu.', macar nu ai pierdut timpul, iti ceri scuze si te retragi. In 99% din cazuri, raspunsul e 'Da, sigur.'.

15. Cererea de timp: 'Aveti 2 minute?'. Nimeni nu zice 'Nu.' la intrebarea asta. Decat daca e, intr-adevar, foarte ocupat. Si atunci, oricum, nu avea sens sa incerci.

16. Calendarul / Cerea de intalnire: 'Aveti un calendar?'. Cea mai buna cerere de intalnire. Raspunsul e: fie 'Da.'., fie 'Stai putin sa ma uit.' sau 'Stai sa-l aduc.'. Apoi va uitati impreuna pe calendar si stabiliti intalnirea.

17. Explicitarea ("anume"): 'Ce anume v-a determinat sa faceti asta?', 'Ce anume v-a facut sa ne chemati pe noi?', 'De unde anume v-a venit ideea asta?' 'Ce anume intelegeti prin asta?' 'La ce anume va referiti?' Cu varianta, mult mai exacta: Cand spuneti [Cutare] la ce va referiti?. Astfel evitam frazele vagi si expresiile neconcludente. Aflam ce vrea sa spuna, nu ce spune.

18. Indemnul la lucrul impreuna („pasii urmatori”): 'Care sunt pasii urmatori?'. Merge si la sfarsitul unei discutii, dar si ca verificare a relevantei unei discutii: 'Daca nu reusim sa gasim impreuna o solutie, care ar fi pasii urmatori pentru Dvs.?'

19. Detasarea: 'Vreau sa va ajut, insa nu sunt platit pe comision (= nu vreau neaparat sa va vand acum).' 'Sa stiti ca nu castig in plus daca va vand Dvs., noi avem salariu fix.' Cu varianta afirmatiei pozitiv negative: 'Daca facem o comanda, toata lumea va fi fericita: Dvs. va rezolvati o problema, eu mai fac o vanzare. Daca nu, nu am de ce sa ma supar [oricum nu sunt platit la comision].' "Haideti sa stam putin de vorba. Daca, la sfarsitul discutiei, decidem ca nu mergem impreuna mai departe, e foarte bine, nimeni nu a pierdut timp. Daca vom decide ca mergem mai departe impreuna, trebuie la randul meu sa stiu care va sunt problemele si cum le putem rezolva. Cum suna asta?', 'Din punctul meu de vedere puteti oricand opri discutia, daca ceva nu va convine. E dreptul Dvs. Daca insa lucrurile merg mai departe pot presupune ca vom ajunge sa facem si o comanda la sfarsit. Sunteti OK cu asta?'

20. Clarificarea (descoperirea a ceea ce ascunde clientului): 'Imi scapa mie ceva?' Cel mai bun clarificator, atunci cand clientul ascunde motiverle reale ale discutiei. 'Uitati, stau cu Dvs. de 20 de minute si va ascult, si tot n-am inteles ce anume va doare, si de unde sa va iau. Imi scapa mie ceva?' sau 'Ati spus ceva important, si eu n-am auzit?', 'Daca nu ma insel, sunteti genul de persoana care...'.

21. Stoparea ofertei (introducerea unei limite): 'This is as far as I can go.' / 'Cam atata pot eu.' Uneori, clientul iti cere lucruri greu de obtinut, sau imposibile. E momentul sa te retragi. 'Va inteleg ce faceti (spuneti) dar, din pacate, pana aici pot eu sa merg. Din pacate mai mult nu pot da, desi vreau din tot sufletul sa lucrez cu Dvs..'

22. Propozitia generatoare de similaritate: 'Si eu, daca eram in locul Dvs. faceam/ ziceam/ credeam/ ceream/ vroiam la fel.'. 'Va inteleg perfect. Si eu am fost pe strada asta, si am facut exact acelasi lucru.' 'Sunt 100% cu Dvs.. Va urmaresc, pentru ca am fost intr-o situatie similara, si imi e usor sa va inteleg.'.

23. Intrebarea retorica generatoare de similaritate: 'Stiti pe cineva, [care sa aiba familie si copii] si care [sa nu fie interesat de siguranta propriei familii?]'. 'Ati cunoscut pe cineva [care sa nu reactioneze in acest fel, atunci cand a avut o situatie similara?', 'Nu vrem cu totii binele acestei tari / comunitati?'.

24. Obiectivele (clientului): 'Daca ar fi sa-mi spuneti, in 2 cuvinte, ce urmariti anul acesta (ce strategie aveti) care ar fi acesta?' 'Ce anume va intereseaza, in primul rand, sa obtineti anul acesta?' ' Care sunt obiectivele Dvs.?' 'Care sunt [indicatorii de performanta dupa care sunteti masurat] pe care ii urmariti?'.

25. Implicarea ("sa facem impreuna"). 'Ce ar trebui sa facem impreuna ca sa iasa [asta]?' 'Pe hartie suna grozav, dar, stim cu totii, ca viata reala e ceva mai grea. Ce ar trebuie sa facem noi, impreuna, ca sa avem succes in aceasta situatie?'

26. Invitatia la creativitate (gasirea unei solutii prin ochii clientului): 'Hai sa incercam sa ne imaginam impreuna.' 'Cum ar fi daca [...]...?' 'Haideti sa facem un efort de imaginatie, si sa vedem ce-am putea face impreuna sa gasim o solutie.' 'Cum vedeti Dvs. o solutie, in situatia mea?'

27. Transpunerea propriei pozitii (sau identificarea adevaratei dureri a clientului): 'Daca ati fi in situatia mea, ce ati face? [...] Puteti sa-mi explicati si de ce?'
28. Invitatia la lucru in comun: 'Sunt sigur ca solutia e aici, si ne e la indemana. Haideti sa incercam sa o gasim.'
29. Continuarea comunicarii (afirmatia):  'Da, asa e. Extrem de interesant ceea ce spuneti.' 'Nu mi-am pus niciodata problema astfel.' ' Acum parca vad totul intr-o alta lumina.'

30. Personalizarea (reliefarea durerii personale): 'Ce rol aveti Dvs., personal, in toata povestea asta?' 'Care e dificultatea de care va loviti mai curand, in aceasta perioada?', 'Ce trebuie sa obtineti, Dvs. personal, si firma pentru care lucrati?'

31. Cererea de poveste: 'Spuneti-mi o poveste ca sa inteleg de ce va loviti. O situatie in care ati incercat sa faceti ceva si n-ati reusit, tocmai, pentru ca v-ati lovit de un obstacol.' 'Nu sunt sigur ca am inteles corect. Puteti sa-mi dati un exemplu?', 'La ce anume va referiti cand spuneti asta?', 'Va rog, dati-mi un exemplu, din care sa reiasa ca, intr-adevar, cele sustinute de Dvs. se intampla si in viata reala.'

32. 'Da, dar...'-ul inversat. Nu spui: 'As vrea sa pot face, dar [nu pot].' ci 'Desi nu pot, as fi incantat sa pot face / sa lucrez cu Dvs.' sau 'Nu pot face asta, dar as fi incantat sa gasim o cale prin  care sa reusim sa lucram impreuna.' Ce vine dupa 'dar' e ce conteaza, deci spusa pozitiva trebuie pusa dupa 'dar', si, ideal, la sfarsitul propozitiei.

33. Marturisirea (folosirea legii posesiei, si a recomandarii unui tert): 'Si eu am incercat.' 'Am incercat si eu produsul asta, si functioneaza.' 'Am fost in aceeasi situatie ca si Dvs., am luat produsul asta, si intr-adevar merge.'

34. Folosirea legii colectivitatii: 'Toti cei care au luat, au revenit.' ,'De cand lucram business-ul asta, nu am avut nici o reclamatie.' In varianta ideala: 'Da, nu suntem perfecti, dar, cu toatea astea, de cand lucram acest business, nu am avut nici o reclamatie, si toti au revenit sa mai cumpere inca o data.'

35. Introducerea unei relativitati (a prezumptiei de vinovatie), in scopul preintampinarii unor reclamatii: 'Mai avem si noi [probleme cu stocurile] dar, in ultimul timp, din ce in ce mai putin.' 'Nu suntem perfecti, dar am facut pasi mari in acest domeniu, pentru ca am introdus [noul software anti-prostie].'

36. Introducerea unei relativitati (a prezumptiei de vinovatie), in scopul creerii unei perceptii de sinceritate: 'Sunt oameni care ne iubesc, si oameni care ne injura. Din fericire primii sunt ceva mai multi. :)'
37. 'Daca v-as spune ca avem preturi bune, clienti care ne iubesc, reputatie excelenta si ca suntem in acest business de mult timp, probabil ca am suna la fel ca toti ceilalti. De aceea va spun asa: haideti sa discutam, si o sa vedeti ca atunci cand lucrati cu noi primiti mai mult decat de la altii.' 'In acest business, nu conteaza numai cata logistica sta in spate, ci si cu cine vorbiti. Pana una-alta, eu sunt acela.'

38. Dimensionarea problemei: 'Haideti sa discutam despre partea economica a lucrurilor. Cat v-ar costa pe Dvs. daca nu ati rezolva aceasta problema?', 'Daca ar fi sa faceti o estimare, pierderile cauzate de aceasta situatia pe un an de zile, cam la cat s-ar ridica?', 'V-ati pus problema de cat v-ar costa nerepararea situatiei actuale?', 'Orice problema trebuie sa aibe o solutie corespunzatoare. Daca ne uitam la problema Dvs., cat de mari sunt cheltuielile suplimetare asociate acesteia?'

39. Dimensionarea bugetului: 'Daca ar fi sa dati o evaluare la 'feeling' a disponibilitatii Dvs. (a bugetului pe care il aveti) cam la cat s-ar situa acesta?', 'Cat ati avea disponibil pentru acest proiect - asa, grosier?', 'Exista un buget in care ar trebui sa ne incadram? [...] Cat ar fi acesta?'

40. Compararea bugetelor: 'Ne uitam deci la o problema care ar fi (v-ar aduce daune) de aproximativ X Euro. Presupun ca putem forma impreuna un buget corespunzator, care sa ne ajute sa rezolvam problema.'

41. Post-verificarea: 'E OK [propunerea asta] pentru Dvs.?', 'Vi se pare potrivita solutia data?'. Ce e frumos e ca activezi legea posesiei: multi oameni spun 'Da.' din politete, insa raman cu atitudinea pozitiva, de 'Da.', tocmai pentru ca au spus o data 'Da.'. 'Cum am putea ajusta aceasta propunere ca sa fie perfect potrivita cu ceea ce va doriti?'

42. Provocarea: 'Uitati, eu va spun cate ceva despre produsele noastre, iar Dvs. va trebui sa ma refuzati la sfarsitul discutiei, sa nu cumparati de la mine. Cum suna asta?'. Suna ciudat, dar e dezarmanta pentru client. Va fi atent tocmai pentru ca e un alt joc: sa gaseasca un motiv de necumparare. (Se foloseste mai ales atunci cand ai o propunere intr-adevar folositoare durerii clientului, si, in sine, greu de refuzat.) Cu varianta: 'Haideti sa discutam despre Dvs., si sa vedem ce putem gasi impreuna. La sfarsit, o sa va rog sa NU cumparati de la mine. Sunteti de acord?'. Aici mai e o smecherie ascunsa: pari deschis, pentru ca nu vrei sa vinzi, sugerezi ca se poate discuta fara o vanzare finala.

43. Devoalarea concurentei (a licitatiei): 'Treaba mea e sa identific, impreuna cu Dvs., cele mai bune solutii pentru Dvs. Insa, daca mai aveti si alte solutii, poate ar trebui sa mergeti cu ei. Ar trebui sa stiu asta inainte de a evalua daca si cum sa va ajut.', 'Nu ma supara concurenta: dimpotriva. Insa recunosc ca nu sunt foarte vesel atunci cand am o discutie cu cineva, evaluam impreuna ce il doare si cum putem sa ajutam si, la sfarsit, constat ca, in realitate, sunt in concurenta cu un alt ofertant de solutii similare.'

44. Vulnerabilizarea: 'Ma puteti intrerupe oricand. Chiar va rog [sa faceti asta].', 'Pentru mine e mai important sa va inteleg eu pe Dvs. decat sa ma fac eu inteles. Nu va sfiiti sa ma intrerupeti, oricand veti dori.', 'Chiar imi doresc sa ma intrerupeti si sa ma intrebati. E singurul mod in care putem, impreuna, sa aflam ce doare si cum putem sa facem mai bine ce avem de facut.', 'Eu sunt doar un facilitator al intelegerii nevoilor Dvs.. Scopul meu primordial e sa inteleg, ca sa va pot ajuta. In lipsa acestei intelegeri, sunt lipsit de putere.'

45. Vulnerabilizare (2): 'Nu sunt demult in meserie, si oricand imi e de folos sa mai invat cate ceva de la clientii mei.' sau invers: 'Desi sunt demult in aceasta meserie, am invatat ca niciodata nu exista boli, ci numai bolnavi si intotdeauna ai ceva nou de invatat de la clientii tai.', 'Ma puteti corecta oricand. Oricat de mult as fi lucrat eu in domeniu, e imposibil sa stiu mai bine decat Dvs. ce va doare si cum putem lucra mai bine impreuna.', 'Chiar daca mai stiu una-alta despre business, asta nu inseamna ca sunt neaparat si frumos, destept si devreme acasa.'

46. Vulnerabilizare (3): 'Nu vreau sa par mai destept decat sunt. De fapt, daca am invatat ceva in toti acesti ani, e ca niciodata nu poti fi mai destept decat propriul tau client, atunci cand e vorba de problemele acestuia.', 'E drept, am invatat multe, dar inca mai am mult de invatat.', 'Omul, cat traieste, invata, si tot mai are de invatat cand moare. Nu?'

47. Vulnerabilizare (4): 'Sunt in business de multi ani, si din experienta va spun ca sunt lucruri pe care le stiu, si lucruri pe care nu le stiu. Ceea ce stiu e ca vreau sa ajut, si ca, in timp, am ajutat multe firme ca ale Dvs.. Ceea ce nu stiu e daca beneficiile produselor si serviciilor mele intr-adevar va aduc Dvs. suficienta valoare, incat sa incepem sa lucram impreuna. De aceea, cel mai bine e sa discutam.'

48.  Vulnerabilizarea (5): 'Nu va cer sa aveti incredere in mine. Din tot ce stiu, increderea se formeaza in timp, si trebuie castigata si dovedita. Nici nu va cer sa ma incercati, sau sa nu incercati sa va protejati, povestind o varianta ajustata a adevarului. Ar fi frumos insa sa discutam deschis, sincer, ca intre doi prieteni. Eu va promit ca n-o sa fac nici o incercare sa va fortez mana sa cumparati ceva.'

49. De ce-urile ('de ce-ul din spatele ce-ului e intotdeauna mai important). 'De ce e important asta pentru firma Dvs.?', 'De ce ati decis sa stati de vorba cu mine, acum?', 'De ce va ganditi in primul rand la asta, acum?', 'De ce va intereseaza asta?', 'De ce ati ales aceasta strategie?' 'Nu vreau sa va supar (deranjez) dar de ce credeti ca asta e cea mai buna strategie, in ziua de azi?'

50. Pregatirea 'de ce-urilor'. Uneori, 'de ce-urile sunt mai greu de pus', de aceea le pregatim: 'D-le Client, de cele mai multe ori prefer sa pun intrebari mai grele, de tip 'De ce?', ca sa aflu care sunt adevaratele motivatii, adanci, si ce se ascunde in spatele actiunilor vizibile. Va deranjeaza asta?/ E OK daca pun si astfel de intrebari?'
51. Trecerea peste 'cerber= evaluatorul negativ, care nu-ti da acces la restul firmei': 'Firma (procedura) mea imi cere sa stau de vorba cu toti cei care ar putea fi implicati, intr-un fel sau altul in decizia de cumparare, sau implementarea post-cumparare. Aveti vreo problema cu asta?'. Pusa la inceputul discutiei, raspunsul va fi, intotdeauna: 'Nu, nu e nici o problema, sigur ca da.'

52. Falsa 'negativizare': 'Mi se pare mie, sau astazi va e putin rau?', 'Nu va simtiti bine?', 'Ati patit ceva?', 'Nu sunteti chiar in forma, astazi, vad eu?', 'E vreo problema?'. Raspunsul, automat e 'Nu, e OK, putem continua.' si, astfel, pozitivam discutia.

53. Impartasirea procesului: 'Dle Client, nu stiu care va fi rezultatul discutiei noastre de astazi, dar as vrea sa va dau o idee despre cum lucram noi, in mod normal. Prima data stabilim o intalnire - se pare ca deja acest pas a fost facut - si discutam despre situatia Dvs., ce va mana, ce probleme aveti - daca aveti - si daca exista vointa de schimbare, din partea Dvs. Daca raspunsurile la aceste intrebari sunt pozitive, de obicei stabilim o a doua intalnire la care participa toti cei care ar putea fi afectati, intr-un fel sau altul de decizia de cumparare. In urma acestei intalniri reiese o 'tema de casa' pentru noi - desi uneori e o tema comuna, la care participa colegi de-ai nostri si de-ai Dvs. -. Urmarea acestui efort comun e o solutie pentru care e necesar a fi gasit un buget, si un plan de implementare. Daca apar probleme pe parcursul acestui proces, acestea sunt discutate atunci si acolo, la fata locului, si rezolvate, pentru ca procesul sa-si urmeze calea. Daca nu se pot rezolva, procesul se opreste sau amana. Daca se rezolva, mergem pana la capat. Cum suna asta pentru Dvs.?'

54. Oferta directa. 'As putea sa va plictisesc ingrozitor povestindu-va despre cat de buni suntem, ce beneficii fantastice avem, ce am putea face pentru Dvs., sperand astfel sa va impresionam, si sa va determinam sa lucrati cu noi. Sau as putea sa fiu sincer si direct si sa va spun ca doresc sa lucrez cu Dvs., pentru ca va respect si va admir, si imi place ce ati facut cu firma Dvs.. Dar pentru asta trebuie sa stam mai intai de vorba, sa inteleg daca si cum as putea sa lucrez cu Dvs.. Care dintre variante va place mai tare?'

55. Scenariu de abordare prin telefon (1): 'Buna ziua. Nu ma cunoasteti: sunt XY si lucrez in vanzari la o firma care activeaza in domeniul Z. Sa stiti ca sunt de cateva saptamani in cautarea cuiva care sa va cunoasca pe Dvs. si pe mine, ca sa ma poata introduce la Dvs. dar n-am gasit pe nimeni. Asa ca am decis sa va sun direct. (Sper ca nu sunt prea cu tupeu.) Am un cadou pentru Dvs. pe care sunt dornic sa vi-l dau, la schimb cu cateva informatii: sa stiu daca putem lucra impreuna. Cand credeti ca mi le-ati putea da: acum, prin telefon, sau preferati sa ne intalnim, sa vin direct la biroul Dvs.?'

56. Eliminarea prezumptiei de supra-vanzare, sau de vanzare interesata (text intreg): 'Uitati: nu sunt aici sa va vand ceva, ce probabil nu ati avea nevoie, ci sunt aici ca sa gasim impreuna solutii la o problema - sau mai multe- pe care le-ati putea avea. Daca nu putem identifica o problema, inseamna ca nu exista un motiv suficient sa facem business impreuna. Daca putem gasi impreuna nu numai problema, ci si o solutie pe care sa v-o livram si sa v-o puteti permite, inseamna ca am facut o treaba buna, intre timp am constatat ca avem si un dialog relevant, si putem merge mai departe. Sunt fair (corect) pentru Dvs.?'

57. Eliminarea discutiei despre concurenta (text intreg): 'Uitati: stim ca exista si alti concurenti de-ai nostri, care activeaza pe piata, si care ofera produse si servicii similare. Sincer? Nu ne pasa de ei. Nu vrem sa discutam despre ei. De data asta, vrem sa discutam direct numai si numai despre Dvs.. Vrem sa fim concentrati numai pe problemele Dvs., pe ce va doare, ce nevoi aveti, si, eventual, cum va putem ajuta sa va rezolvati aceste probleme. Nu vrem sa ne uitam in curtea altora, si sa vedem ce fac - si la ce pret fac - competitorii nostri, incercand apoi ca si noi sa facem acelasi lucru. Pentru ca, daca asta s-ar intampla, inseamna ca, de fapt, nu aveti nevoie de munca noastra.'

58. Eliminarea optiunii de a nu face nimic (text intreg): 'Sa nu faceti nimic e o optiune. De fapt, e o optiune remarcabila: pe de o parte, puteti sa va rezolvati problema, cu o anumita investitie, firesc, pe de alta parte, puteti sa nu faceti nimic, sa stati, sa asteptati. Nu e nimeni si nimic pe lumea asta care sa va oblige sa faceti ceva: nu exista legi pentru asa ceva. Pe mine ma intereseaza si ce se intampla daca decideti ca nu vreti sa va rezolvati problema, si vreti sa traiti, in continuare, cu durerea pricinuita de aceasta.'

59. Preintampinarea surprizelor (de obicei folosita in devoalarea licitatiilor): 'Am senzatia ca...'. 'Am senzatia ca [ceva se intampla]. Poate ma insel, poate ma pacalesc, dar, daca e ceva, as dori sa stiu. Nu e nimic mai neplacut decat o surpriza care nu vine chiar ca si un cadou de ziua ta.', 'Poate ma insel, dar am senzatia ca vreti sa-mi spuneti ceva, si nu stiti cum sa o faceti. Spuneti, va ascult.'

60. Introducerea discutiei despre bani (cine vorbeste primul despre bani, ala castiga): 'Haideti sa vorbim putin de bani.', 'As vrea sa vorbim si de bani, daca nu va e cu suparare.', 'Frate, frate, branza-i pe bani. Vorbim si de partea economica a lucrurilor?'

61. Pre-inchiderea: 'Pot sa va fac o sugestie?'. Pregateste o propunere, sau o inchidere. Asigura atentia din partea clientului si genereaza un 'Da.' inainte de intrebarea cruciala, cea de inchidere. 'Dati-mi voie sa va sugerez [ceva] si sa vedem ce ganditi / simtiti despre asta.' cu varianta 'Pot sa spun ceva?' sau 'Cand veti auzi ce vreau sa va spun, s-ar putea sa fiti socat.'.

62. 'Cine ar mai putea fi interesat de aceasta achizitie?', 'Cine mai e implicat in achizitie, din organizatia Dvs.?', 'Cine urmeaza sa foloseasca preponderent [produsul sau serviciul pe care il vand]?' E un mod simplu de a cere - si intra in - legatura si cu alti membri ai organizatiei cumparatorului. 'Cu cine ar mai trebuie sa vorbim ca sa ne dam seama care sunt cauzele problemei?'

63. 'Doar ca sa-mi fie [mie] clar in minte.' De multe ori clientul spune lucruri de gen: 'S-ar putea sa ne fie de folos.', 'Nu stiu inca, dar mai lasa-ma sa ma gandesc.', 'Suntem inca in cautare, dar nu am luat o decizie.'. Vanzatorul trebuie sa risipieasca 'ceata', cu intrebari lamuritoare.

64.  Justificarea unui pret mare: ‘Costa putin mai mult, dar merita.’, ‘De ce sa platiti X Euro, cand pentru numai Y mai mult puteti avea [varianta A, mult imbunatatita]?’, ‘Nu credeti ca meritati asta?’, ‘Nu credeti ca e mai bine sa cheltuiti un pic mai mult acum, decat mult mai mult mai tarziu?’, ‘E intr-adevar scump, si isi merita fiecare banut.’, ‘Platiti pentru calitate – si asta se vede.’, ‘Valoarea pe care o primiti e cu mult mai mare decat diferenta de bani.’, ‘Aveti o singura viata, si doar cateva placeri pe care vi le puteti permite.’, ‘O data in viata, permiteti-va o placere.’, ‘Pentru ca meritati.’, ‘E Rolls-Royce-ul [categoriei pe care o vand]’.

65. Reactia la primirea unei comenzi: 'Cred ca o sa facem lucruri interesante impreuna. De-abia astept sa incepem. Haideti sa facem un set de pasi urmatori, un plan de ce trebuie sa faca fiecare.', 'Va multumesc. Uitati: astea sunt documentele pe care, de obicei, le completam in astfel de cazuri. Haideti sa ne uitam pe ele, sa vedem ce avem de facut mai departe.'. Probabil reactia cea mai eronata e sa pici in entuziasm, sa spui: 'Ce misto! De cand urmaream comanda asta.!'.

66. Pregatirea unei propuneri: 'Si asta e numai inceputul. Stati sa vedeti...' Dupa o reactie favorabila a clientului (fructificand legea consecventei). Altele: 'Dar stati!... Mai sunt inca multe altele, pe teava.', 'Si acum: surpriza emisiunii.', 'Cu permisiunea Dvs. va dezvalui cea mai tare propunere pe care am facut-o in ultimele [3 zile]:...', 'Si asta nu e tot: uitati ce mai avem pregatit pentru Dvs.', 'Si acum, propunerea-soc a zilei: ...'.

67. Intrebarea retorica: 'Nu credeti ca a venit vremea sa...', 'Cand a fost ultima data cand...', 'Stiati ca...', ' Vi s-a intamplat vreodata sa stati pe ganduri, sau sa va treziti noaptea gandidu-va la o problema care va framanta?', V-ati pus vreodata problema ca...', 'De cate ori nu v-ati pus problema ca...', 'Nu sunteti satuli de promisiuni [...]?', 'Satul de ...?'

68. Momeala (invitatia): 'Vreti sa fiti mai tare decat concurentii directi?', 'Vreti sa treceti cu bine de criza?', 'Vreti sa faceti profit si in aceste vremuri?', 'Vreti sa vindeti mai mult decat oricand?', 'Va intereseaza care e secretul succesului celor care...', 'V-ati pus vreodata problema de ce unii au succes natural, iar altii se chinuie?', 'Vreti sa faceti cea mai buna investitie pe care ati facut-o vreodata?', 'Cat de profitabila e afacerea Dvs.?', 'Cate ati reusit sa faceti in viata, din cate v-ati propus?', 'Cum ati putea reduce cheltuielile in domeniul...?', 'De ce sa platiti atatia bani pe [...]?'

69. Incercarea (proba):  'Ce-ati zice daca noi v-am da o solutie la problemele discutate anterior?', 'Cum ar suna o astfel de propunere?', 'Ati fi dispus sa riscati 1 Euro pe zi, ca sa va rezolvati problemele [discutate anterior]?', 'Nu v-ati dori sa...?', 'N-ati avea nevoie de...', 'Nu v-ar placea sa...', 'Nu va intriga...'.

70. Post propunerea (intarind o propunere): 'Cine ar putea spune NU unei astfel de propuneri?', 'De ce sa sacrificati [beneficiul 1] pentru [beneficiul 2]?', 'Sa recunoastem: [beneficii]',

71. Afirmatii convingatoare. 'Daca vreti sa prindeti valul schimbarii, nu exista mod mai bun de a porni decat...', 'Avem solutia pentru Dvs. ...', 'Aceasta decizie poate decide viitorul afacerii Dvs.', 'In ziua de azi, in mediul concurential in care traim, nu exista o varianta mai buna.', 'Sa recunoastem: astfel de ocazii nu apar atat de des.', 'Ca si [functia clientului] stiti cat de important e sa...', 'Sa recunoastem: diferenta dintre cei care castiga si pierzatori e de multe ori mica: uneori e vorba numai de o decizie.'.

72. Inchideri de actiune: 'Mi-am permis sa fac deja o comanda pentru Dvs. ...', 'Aveti 30 de zile sa va decideti daca ceea ce va dam noi va e de folos sau nu. E perioada de proba: nu riscati nimic.', 'Tocmai aveti parte de o surpriza placuta.', 'Nu-i niciodata prea tarziu sa incercati.', 'Uitati aici o idee care merita sa fie luata in considerare, la modul cel mai serios: ...'

73. Spuse care stimuleaza imaginatia (dorinta clientului): 'Ganditi-va numai cat aveti de castigat.', 'Imaginati-va ce inseamna sa castigati [beneficiul principal] pentru numai X Euro.', 'Pentru mai putin de X Euro, puteti avea [beneficiul principal].', 'Uitati tot ce vi s-a spus pana acum, si ganditi-va doar cate ati putea obtine.', 'Aveti deja rezultatele.', 'Daca [sa faceti bani e ceea ce va doriti] atunci [produsul sau serviciul meu] e ceea ce va trebuie. Doar ganditi-va...', 'Traim intr-o societate din ce in ce mai complexa. Numai cei ce stiu sa aleaga si sa se decida inving.', 'In ziua de azi, in timpurile acestea pline de incertitudine, aveti nevoie de [produse si servicii ca ale mele]. Va puteti usor inchipui cat puteti avea de castigat.', 'Lasati-va imaginatia sa zburde.'.

74. Amenintari: 'Nu va lasati prins cu pantalonii in vine. Uitati-va numai cate firme au dat faliment, pentru ca nu au stiut sa-si investeasca banii corect.', '[Produsul sau serviciul meu] de multe ori face diferenta intre succes si esec. Nu va lasati tarat in prapastie.', 'Stiu oameni care n-au facut nimic, si acum le pare rau.', 'Jocul greseala asteapta.', 'Daca numai unul dintre concurentii Dvs. v-o ia inainte, se cheama ca ati iesit din joc.', 'Sa recunoastem: pentru unele decizii iti trebuie curaj. Dar curajul face diferenta, nu?', 'Daca n-o faceti, nu e vorba de ce ati putea castiga, cat, mai curand, de cat ati putea pierde.', 'E viata suficient de grea si asa, ca sa nu va permiteti riscul de a...'.

75. Cuvinte de imbarbatare (lozinci): 'Indrazniti sa va traiti visele, cat de bine puteti.', 'Macar o data in viata Dvs. aveti curajul sa...', "Deja aveti ceea ce numai putini au.', 'Calitatile le aveti, acum trebuie numai sa le puneti in valoare.', 'Ce vreti sa se spuna despre Dvs.: ca ati avut curajul sa inovati, sau ca v-ati petrecut pana si ultimele zile intr-un birou?', 'Indrazniti sa fiti diferit: nu va va parea rau.', 'Putini oameni, pe lumea asta pot fi milionari / profesionisti / generosi/ memorabili / experti /castigatori / invingatori. Dvs. aveti aceasta sansa. Folositi-o!'.

76. Reasigurari: 'Peste X clienti deja se bazeaza pe serviciile noastre.', 'Va puteti bizui pe noi. Sunt alte [cateva zeci de milioane de clienti curenti] care deja o fac.', 'La ce va asteptati, din punctul de vedere al calitatii, aia o sa primiti.', 'Nu facem nici un compromis la calitate.', 'Produsele noastre sunt garantate sa....', 'Am reusit sa obtinem un numar mare de clienti loiali.', 'Pana una-alta, avem brandul cu cel mai mare nivel de incredere, conform studiilor facute de...', 'Faptul ca suntem furnizorii [firmei X] ne recomanda.', 'Nu suntem noi multumiti pana ce nu sunteti Dvs. multumit.'

77. Valoare pentru bani (ieftin, in bani putini). 'N-o sa gasiti un pret mai bun, nicaieri.', 'Cumparati direct de la sursa.', 'Evident e mai multa valoare pentru aceeasi bani.', 'Platiti numai cat aveti nevoie.', 'E cea mai sigura cale sa nu faceti greseli costisitoare.', 'Oriunde in alta parte puteti plati de pana la X ori mai mult pentru acelasi lucru.', 'E o ocazie.', 'Produs nou la pretul unuia de second hand.', 'Primiti mult mai mult pentru aceeasi bani.', 'Imaginati-va ce inseamna sa primiti [super-beneficiu] la pretul X.', 'De ce sa cheltuiti mai multi bani, cand exista [solutiile] noastre?'.

78. Promisiune de munca putina / convenienta / lipsa de dureri. 'Dormiti linistit.', 'Fara probleme.', 'Suntem intotdeauna la dispozitia Dvs., atunci cand aveti nevoie de noi.', 'Sunteti pe maini bune.', 'Puteti avea incredere in noi.', 'Niciodata, de acum incolo, nu va mai trebui sa mai...', 'De acum, va puteti relaxa.', 'Aveti garantie pe viata.', 'N-o sa va mai ingrijorati niciodata de...', 'Fara dureri de cap.'.

79. Promisiune: 'Va facem viata mai usoara.', 'Va indeplinim orice cerere.', 'Ne ocupam de tot, da capo al fine.', 'Pe langa produs, furnizam si toate serviciile adiacente, fara costuri suplimentare.', 'Noi muncim, ca sa n-o faceti Dvs..', 'Un furnizor bun la nevoie se cunoaste.', 'Suntem la dispozitia Dvs. 24/24.'.

80. Beneficiu de ‚intoarcere a investitiei’. 'O investitie mica, dar cu beneficii majore.', 'S-ar putea sa fie cea mai buna investitie pe care ati facut-o vreodata.', 'Incercati pentru o perioada de [...] si vedeti cat de mult primiti inapoi.', 
81. Extinderea beneficiului (asupra familiei): 'Datorati asta nu numai Dvs. cat familiei si copiilor Dvs.', ‚Nu va ganditi numai la Dvs. Ganditi-va si la cei dragi, din jurul Dvs. care vor beneficia de asta (produsul sau serviciul tau).’
82. Beneficiu emotional (nepalpabil): 'In primul rand, va simtiti bine.', 'Va face sa va simtiti mai bine, mai energic, mai tanar, mai plin de viata.', 'va ajuta sa va insanatositi mai repede.', 'Va ia durerea cu mana.', 'Am incercat-o si eu, si asa e.'

83. Limitari: 'Avem putin in stoc, asa ca e bine sa cumparati cat mai repede.', 'Mai sunt numai 2 bucati in stoc, si una e deja rezervata.', 'La pretul asta mic, ne asteptam sa se vanda repede.'

84. Reasigurare: 'N-o sa fiti dezamagit.', N-o sa va para rau.', 'Odata ce ne-ati incercat, nu veti vrea sa mai mergeti in alta parte.', ‚Nici unul, dintre cei care ne-au incercat, nu s-a dus in alta parte’ ,

85. Invitatie: 'Inainte de a cumpara din alta parte, incercati-ne.'

86. Invitatie inversa: 'Ce aveti de pierdut?', 'Dati-ne un motiv pentru care sa NU cumparati.', 'Pe scurt, n-aveti nimic de pierdut'.

87. Ultima propunere: 'Am lasat pentru la urma cea mai buna propunere. Uitati..', 'In cele din urma,varianta castigatoare...', 'Tineti minte 3 cuvinte: [beneficiul 1], [2], [3]...', 'Deci, nu uitati: [...]', 'Daca ati fost in asteptarea unei [solutii pentru problema Dvs.], va dau o veste buna: asteptarea Dvs. a luat sfarsit.'.
88. Incurajare (de cumparare a unui pachet premium sau all included): 'De ce sa va multumiti cu putin, cand puteti avea totul?', 'Practic, n-aveti cum sa pierdeti.', 'Dupa ce o s-o aveti in casa, va veti intreba cum ati putut trai atata timp fara.'.
89. Oferta speciala: .Sunteti primul (singurul) care primeste aceasta oferta.’, ‚Sunteti genul de persoana cu care mi-as dori sa lucrez. Ca urmare, va fac aceasta oferta...’, ‚Aceasta oferta e gandita pentru oameni ca Dvs. [pentru oameni speciali, pentru oameni cu standarde inalte’, ‚Pentru ca sunteti [frumos, destept, deosebit...] va fac o propunere de nerefuzat:....’, ‚Am mai facut acest tip de oferta numai catorva clienti, cei care sunt intr-adevar speciali.’, ‚Stim ca doriti [conditiile cutare]. Ca urmare, suntem dispusi sa va oferim ceva ce va imbraca perfect, si anume...’, ‚V-as invita sa va alaturati unui grup select de clienti, care vor, intr-adevar ca prestigiul lor sa aibe de castigat de pe urma colaborarii cu furnizorii lor.’.
90. Introducerea unei propuneri ‚grele’: ‚Refuz sa va insult inteligenta facandu-va o propunere care e mai putin demna de nivelul Dvs. ...’ Client: Spuneti, totusi. [...]’, ‚Am impresia ca, daca o sa va spun [ce am sa va spun] o sa va suparati nitel pe mine, sau o sa ma aruncati pe fereastra...’
91. Eliminarea concurentei: ‚Nimeni altcineva nu are ceva similar, pe piata.’, ‚E singura oferta de genul asta.’, ‚Nimeni nu ne bate la [beneficiu] si asta de departe.’, ‚Nu va lasati momit de imitatiile ieftine existente pe piata.’, ‚Altii pot incerca sa ne copieze, dar, in mod sigur, nu reusesc.’, ‚Oferim mai mult decat concurentul cel mai apropiat.’, ‚Urmatorul vinde numai 10% din cat vindem noi – ca sa va faceti o parere.’, ‚Nu exista termen de comparatie.’, ‚Spre deosebire de altii, noi [beneficiu diferentiator].’, ‚Poate altii ne imita, dar nu ne pot egala.’, ‚Nimeni nu va poate oferi, in banii astia, mai mult decat va dam noi. Puteti verifica.’.

92. Justificarea unui pret mare: ‚Intr-adevar, e vorba de un pret foarte mare, dar fiecare banut e justificat.’, ‚Fiecare om deosebit trebuie sa aiba [produsul sau serviciul oferit]. E un semn de distinctie.’, ‚Nu credeti ca merita sa dati un picut mai mult, pentru (insa) mult mai mult?’, ‚V-ati gandit probabil, ca nu va permiteti asta. Dar e vorba de calitate. Luati si impartiti banii astia la numarul de utilizari. Cum vi se pare. Eu cred ca merita.’, ‚Nu cred ca meritati mai putin decat tot ce e mai bun pe piata.’.

93. Cuvinte de (auto-) lauda. ‚Oferim solutii practice, necostisitoare, la un pret imbatabil.’, ‚Cuvantul de baza e calitatea.’, ‚Facem viata mai usoara la mii de clienti care...’, ‚Toate produsele noastre sunt de cea mai inalta calitate.’, ‚Atunci cand vorbim de standarde, nimeni nu ne bate.’, ‚De departe, avem cea mai buna valoare pentru bani.’, ‚In plus, oferim avantajul [X] unde, cu iertare, nimeni nici macar nu indrazneste sa se apropie.’, ‚Care e formula noastra de succes? Simplu: X, Y, Z. Imbatabil.’.
94. Incheierea discutiei (dupa comanda): ‚Ati facut o alegere buna. Acum, asteptam sa ne faceti prima plata, ca sa ne putem apuca de treaba.’, ‚Daca mai aveti intrebari, puteti sa ne sunati oricand la telefonul 07xxxxxxxx. Pana atunci, asteptam sa ne faceti plata.’, ‚Va multumim ca ne-ati ales. Acum, toate detaliile si pasii urmatori sunt in brosura.’, ‚ Bine ati venit in clubul select al clientilor de [....]. Toate serviciile adiacente sunt incluse in pretul platit.’, ‚ Excelenta alegere. Si eu as fi facut la fel. Ca sa stiti, 80% din vanzarile noastre sunt facute de acest produs. Daca noi  ne putem insele, cateva mii de clienti care au cumparat inaintea Dvs. sigur n-au facut-o.’, ‚Poate acum aveti o strangere de inima, datorata pretului. Cand, insa, veti vedea ce primiti in banii astia, o sa fiti super-multumit.’, ‚Stiu ca suna banal, dar: credeti-ma pe cuvant, ati facut cea mai buna alegere.’, ‚Nu cred ca ati fi putut face o alegere mai buna, intr-un moment mai potrivit. Va felicit.’, ‚Suntem incantati sa va avem de client. Sigur, o sa fim si mai incantati atunci cand vom primi primii bani in cont. (’.
95. Confirmarea comenzii: ‚Comanda Dvs. va fi livrata in 48 de ore, la adresa indicata. E cineva dupa amiaza sa semneze de primire?’, ‚Va rugam sa verificati, la primire, ca tot ce s-a comandat v-a fost livrat.’, ‚Va rugam verificati ca numele Dvs. si al firmei Dvs. sa fi fost scrise corect pe factura.’, ‚Comanda Dvs. a fost pusa deja in sistem, si va va fi livrata cat de repede.’, ‚Inteleg ca plata se face la livrare. Va fi cu cash sau cu carte de credit, ca sa stim sa trimitem POS-ul?’, ‚Daca se intampla vreo modificare, va rugam sa ne sunati la numarul de urgente de pe site, 24/24.’, ‚Exista vreun numar de telefon unde am putea suna in cazul in care nu gasim pe nimeni la adresa de livrare?’, ‚Va rugam sa faceti plata, in avans, cu ordin de plata. Imediat ce banii vor fi receptionati, vom procesa livrarea comenzii catre Dvs. Va multumim!’, ‚Putem inregistra acelasi numar de card de credit ca si anterior, pentru garantare?’.
96. Garantii: ‚Va garantam ca fiecare produs din catalog e descris explicit si corect. In cazul in care nu sunteti pe deplin satisfacut, simplu: returnati produsul primit si va veti primi banii inapoi. Fara nici un fel de alte intrebari suplimentare.’,’Va garantez, personal, ca cele vorbite se vor intampla.’, ‚Daca nu sunteti perfect satifacut, pur si simplu returnati cele primite. Va trimitem banii inapoi sau va schimbam produsul – ce preferati’, ‚La acest produs aveti protectie pe viata. Pur si simplu, daca se strica, noi il reparam. Fara alte costuri.’, ‚Acest produs are o garantie de 2 ani de zile. Mai simplu: nu a trebuit niciodata sa o punem in aplicare.’, ‚Nu veti mai gasi o astfel de garantie oriunde in alta parte.’, ‚Nu platiti pana cand nu va place ce ati primit. Punct. Suna bine, nu?’, ‚Suntem atat de siguri ca ceea ce va dam e de o exceptionala calitate, incat suntem pregatiti sa extindem garantia de la 2 la 3 ani. Cum suna asta?’, ‚Aveti garantia producatorului. Fara nici o conditie. Intotdeauna. Pentru totdeauna.’.
97. Detasarea: ‚Daca inca nu sunteti convins, puteti sa mai cititi despre noi la www.....’, ‚Mie mi-e clar ca nu aveti nimic de pierdut.’, ‚Nu va costa nimic: [...].’, ‚Daca aveti vreo temere, sa stiti ca nu sunt platit la vanzare, asa ca: doar incerc sa va ajut cat pot de bine.’, ‚Noi va prezentam situatia, cat putem de bine. Dvs. decideti.’, ‚E decizia Dvs..’.
98. P.S.-ul: ‚Asa, ca sa stiti, nu prea mai avem multe in stoc. S-au vandut, in ultimele zile, belea.’, ‚V-as recomanda sa faceti plata cat mai repede. Nu stiu cat o sa mai am, la pretul asta.’, ‚Daca faceti comanda acum, aveti si discountul preferential de [x]%. Eu as face-o.’, ‚Nu platiti acum. Primiti marfa, si faceti plata dupa aceea.E cel mai bine asa.’, ‚Acum, daca tot ati cumparat, va mai spunem ceva: daca aveti vreun prieten sau cunostinta care sa ia, puteti intra in programul de clienti speciali, si avea un discount la achizitia urmatoare.’, ‚Chiar daca nu v-ati pus inca in plan sa cumparati asta acum, scrieti si puneti deoparte adresa noastra. E bine sa stiti de noi, si sa ne vizitati pe site-ul www. ....’.

99. Sfatul (cu tot cu insinuare): ‚Sa nu va para rau, dup-aia, ca n-ati comandat. Mai bine cumparati acum, ca nu se stie.’, ‚Sa va vand un pont: faceti aceeasi comanda pe internet, si castigati inca 2% discount. Vedeti insa ca e valabil doar azi sau maine. Si nu stiti de la mine.’, ‚Uitati, daca n-aveti bani acum sa luati oferta asta, spuneti unui prieten. Macar faceti un bine.’, ‚Hai sa va spun ceva: faceti comanda acum, si va vine gratis: au nevoie de vanzare. Asa, economisiti...’, ‚Trimiteti comanda pe net, sau direct prin telefon. Dar faceti-o astazi, daca vreti sa mai prindeti ceva.’, ‚Faceti comanda acum, cat inca mai e vreme. Maine, s-ar putea sa fie prea tarziu.’.

100. Minimizarea riscului: ‚Va puteti oricand razgandi, dup-aia.’, ‚Incercati. Nu va convine, il aduceti inapoi.’, ‚Luati acum, platiti mai tarziu.’, ‚Fara risc! Fara obligatii!’, ‚E o singura oferta. Una singura. Luati-o. N-o sa va para rau.’, ‚Mai bine luati acum, cat sunt inca preturile astea extraordinare. Nu se stie cand o sa va mai intalniti cu asa ceva.’, ‚Incercati-le pe amandoua, pastrati-o pe cea care va convine cel mai bine.’, ‚Aveti o perioada de gratie de 30 de zile. Puteti decide daca vreti sa pastrati, sau nu.’, ‚Nu va costa (aproape) nimic sa aflati. Doar luati si incercati.’, ‚Tineti minte, la noi e cu credit. Nu se plateste inainte.’, ‚Practic, nu e nici un risc din partea Dvs. Doar promisiunea platii, cu actele corespunzatoare. Ce vreti mai mult?’, ‚In definitiv si la urma-urmei, ce aveti de pierdut?’.
Mai sunt multe alte spuse si tehnici folositoare. Uitati inca altele aici: cadou de Sarbatori. 
Un Craciun fericit!


Laurentiu Curca

24 decembrie 2009

 (Pentru mai multe spuse care vand, precum si alte lucruri utile, intrati pe site-ul www.training-vanzari.ro, sau sunati-l pe autor, pentru un curs personalizat!)
100 de spuse care vand!                               de Laurentiu Curca, profesor de vanzari                      www.training-vanzari.ro


